এর পাশাপাশি আরও একটি ঘটনা মনে পড়ছে। কিছুদিন আগে বাংলাদেশের তত্ত্বাবধায়ক সরকার লেফটেন্যান্ট জেনারেল মাসুদ উদ্দিন চৌধুরীকে অস্ট্রেলিয়ার হাইকমিশনার হিসেবে নিয়োগের উদ্দেশ্যে পররাষ্ট্র মন্ত্রণালয়ে প্রেষণে পাঠানো হয়। এখবর জানতে পেরে প্রতিবাদ ও বিক্ষোভ করে অস্ট্রেলিয়ার অভিবাসী বাংলাদেশিরা। কিন্তু সেই ক্ষোভের মুখেও গেল সপ্তাহে লেফটেন্যান্ট জেনারেল মাসুদ উদ্দিন চৌধুরীর নিয়োগ চূড়ান্ত করেছেন বাংলাদেশ সরকার। এই প্রক্রিয়ার মধ্যে দিয়ে বাংলাদেশের পররাষ্ট্র মিশনগুলিতে পেশাদারি কূটনীতিক নিয়োগের বদলে আবারও রাজনৈতিক কারণে প্রেষণে কূটনীতিক নিয়োগের ধারা চালু হতে চলেছে। এইভাবে দেখা যাচ্ছে, ১১ জানুয়ারির পর থেকে বাংলাদেশের সামরিক বাহিনী পুনরায় একরকম প্রকাশ্যেই বিভিন্ন দুর্নীতি-অনিয়মের সঙ্গে জড়িয়ে পড়ছে।